b'\n_START_ARTICLE_\n\xc5\xa0ime Milodanovi\xc4\x87\n_START_SECTION_\nBunjeva\xc4\x8dko-srpski narodni odbor\n_START_PARAGRAPH_\n5. studenoga 1918., nastojanjem Bla\xc5\xa1ka Raji\xc4\x87a, u stanu odvjetnika Vladislava Manojlovi\xc4\x87a donesena je odluka da se u Subotici osnuje Bunjeva\xc4\x8dko-srpski narodni odbor. \xc5\xa0ime Milodanovi\xc4\x87 je izabran na \xc4\x8delo tog odbora. Sudionici sastanka koji su izabrali Milodanovi\xc4\x87a bili su Bla\xc5\xa1ko Raji\xc4\x87, bra\xc4\x87a Vladislav i Jovan Manojlovi\xc4\x87 (doma\xc4\x87ini susreta), Petar Baji\xc4\x87, Gavro \xc4\x8covi\xc4\x87, Ilija Kujund\xc5\xbei\xc4\x87, Albe Malagurski, Radivoj Miladinovi\xc4\x87, Stipan Matijevi\xc4\x87, Andrija Mazi\xc4\x87, \xc4\x90urica Ognjanov, Lazar Or\xc4\x8di\xc4\x87, Joso Pr\xc4\x87i\xc4\x87, Marko Proti\xc4\x87, To\xc5\xa1o Segedin\xc4\x8dev, Vojislav Stankovi\xc4\x87, Bogdan Svir\xc4\x8devi\xc4\x87, Joso Vojni\xc4\x87 Hajduk, Ivan Vojni\xc4\x87 Tuni\xc4\x87 i dr. Dvije tre\xc4\x87ine nazo\xc4\x8dnih bili su Hrvati, a tre\xc4\x87ina Srbi. Odlu\xc4\x8deno je neka se osnuje narodna stra\xc5\xbea, \xc4\x8diji su pripadnici i\xc5\xa1li ulicama nose\xc4\x87i hrvatske oznake. Odbor je raspu\xc5\xa1ten 26. prosinca 1918. odlukom Narodne uprave za Ba\xc4\x8dku, Banat i Baranju.'